****

**Halkokarin-Rytimäen koulun kehittämissuunnitelma 2022-2025**

**Kaupunkistrategia ja toimialakohtainen kehittämissuunnitelma 2022- 2025**

Kokkolan kaupunkistrategia Kokkola – meillä on laajempi horisontti, hyväksyttiin kaupunginvaltuustossa 7.3.2022 ja se käsittää vuodet 2022-2025. Strategia on valtuustokauden keskeisin kaupungin kehittämistä ohjaava dokumentti. Strategia kertoo, mihin suuntaan kaupunkia halutaan kehittää ja mitkä ovat keskeisimmät teemat tällä kaudella.

Kokkolan kaupungin strategiakokonaisuus on kolmiportainen. Kaupunkistrategia on kaupungin ylin toimintaa ja tulevaisuuden suunnittelua ohjaava asiakirja, jossa linjataan laajat kehittämisen suuntaviivat ja strategiset painopistealueet. Jokaisen strategisen painopisteen osalta laaditaan strategiassa nimetty kehittämisohjelma, joka osaltaan täsmentää ja tarkentaa strategian sisältöjä. Näiden pohjalta laaditaan vuotuiset toimiala- ja vastuualuekohtaiset tavoitteet. Kaupunkistrategia kytkeytyy siten tiiviisti talousarvioon, jossa vuosittain strategian tavoitteet konkretisoituvat mitattaviksi toimenpiteiksi.

Opetus- ja kasvatuslautakunta on 11.10.2022 § 106 hyväksynyt opetus- ja varhaiskasvatuspalvelujen kehittämissuunnitelman 2022-2025. Tämän pohjalta yksiköt laativat omat kehittämissuunnitelmansa strategiakaudelle.

**Halkokarin-Rytimäen koulun kehittämissuunnitelma 2022 - 2025**

Halkokarin-Rytimäen koulun kehittämissuunnitelma on laadittu perustuen opetus- ja varhaiskasvatuspalvelujen kehittämissuunnitelmaan ja kaupunkistrategiaan 2022 - 2025. Yhdessä nämä suunnitelmat muodostavat kehittämissuunnitelmien ketjun.

Opetus- ja varhaiskasvatuspalvelujen kehittämissuunnitelmasta on valittu yksikkömme kannalta tärkeimpiä tavoitteita ja toimenpiteitä. Lisäksi olemme valinneet sellaisia tavoitteita ja toimenpiteitä, jotka ovat yksikkömme toimintakulttuurin kehittämisen kannalta ajankohtaisia.

Tavoitteet, toimenpiteet, vastuu toteuttamisesta sekä aikataulu ja arviointi on koottu taulukoihin. Toimenpiteitä tarkennetaan vuosittain lukuvuosisuunnitelmaan.

Kehittämissuunnitelman toteutumista arvioidaan lukuvuosiarvioinnin yhteydessä.

**Halkokarin-Rytimäen koulun kehittämiskohteet**

**Oppimisen ja hyvinvoinnin edistäminen**

|  |
| --- |
| **Tavoitteet** |
| Halkokarin koulun tavoitteena on laadukkaan, monipuolisen ja turvallisen opetuksen tarjoaminen. Halkokarin koulu tukee perheitä kasvatustyössä tehden tiivistä moniammatillista yhteistyötä eri toimijoiden kanssa. Tukea tarvitsevalle lapselle luodaan edellytykset saada tarvittavaa tukea. Opetuksen järjestämisessä huomioidaan lapsen valmiudet, tarpeet ja vahvuudet, jotta hän voi onnistua omalla oppimispolullaan muuttuvassa maailmassa.Myönteinen ja kannustava vuorovaikutus on keskeinen osa koulun toimintakulttuuria. Keskeistä on lisätä oppimisen iloa, motivaatiota ja onnistumisen kokemuksia. Kiusaamisen ja väkivallan ehkäisy on koulussa koko yhteisön tehtävä. Koulu pyrkii edistämään lasten hyvinvointia ja yhdenvertaisuutta.Yhteenkuuluvuutta vahvistaa oppilaan mahdollisuus osallistua itseään koskevaan päätöksentekoon osana oppilaskunnan (Sumusireeni) toimintaa. Vanhempainraati mahdollistaa huoltajien osallistumisen koulun toimintaan liittyvään päätöksentekoon ja suunnitteluun. |
| **Toimenpiteet** | **Vastuu toimenpanosta ja aikataulu** | **Seuranta / arviointi** |
| Riittävästä erityisopetuksen resurssista ja sen mahdollisimman tehokkaasta kohdentamisesta huolehtiminen | Rehtori, erityisopettajatjatkuvaa | Jatkuvaa |
| Riittävästä ohjaajaresurssista huolehtiminen, sekä opettajien ja ohjaajien yhteistyön kehittäminen | Rehtori, opettajat, ohjaajatjatkuvaa | Jatkuvaa |
| TCM-menetelmän ja –vuosikellon tuominen osaksi koulun toimintakulttuuria sekä tunnetaitojen opettaminen | Rehtori, opettajat, ohjaajat5/2024 mennessä | Koulun toiminnan arvioinnin yhteydessä |
| Nivelvaiheyhteistyön (E-1, 2-3, 6-7) käytänteiden kehittäminen | Rehtori, opettajat, YHRjatkuvaa | Lukuvuosittain |
| Kiusaamiseen puuttumisen kehittäminen | Rehtori, opettajat12/2023 mennessä | Lukuvuosiarvioinnin yhteydessä |

**Osaava ja hyvinvoiva henkilöstö**

|  |
| --- |
| **Tavoitteet** |
| Tavoitteena on, että koko koulun henkilöstö on hyvinvoivaa, ammattitaitoista ja motivoitunutta. Henkilökuntaa kannustetaan vahvistamaan pedagogista asiantuntemusta osallistumalla täydennyskoulutuksiin, mentorointiin ja työnohjaukseen.Henkilöstön työhyvinvointia tuetaan tarpeenmukaisilla toimenpiteillä ja monipuolisella TYHY-toiminnalla. |
| **Toimenpiteet** | **Vastuu toimenpanosta ja aikataulu** | **Seuranta / arviointi**  |
| Ohjaajien työhyvinvoinnin kartoittaminen, ja mahdollisten ongelmakohtien ratkaisu | Rehtori, apulaisrehtori5/2023 mennessä | Lukuvuosittain kehityskeskustelujen yhteydessä |
| Koko henkilökunnan kouluttaminen TCM-menetelmän käyttämiseen | Rehtori, opettajat, ohjaajat5/2024 mennessä | Toteutuneet koulutukset |
| Osaamisen jakaminen ja sisäisen koulutuksen kehittäminen | Rehtori, kehittäjäopettajatjatkuvaa | Toteutunut sisäinen koulutus |
| Tiimiajan käytön tehostaminen pedagogiikan kehittämisessä, osaamisen jakamisessa, yhteissuunnittelussa ja yhteisten tehtävien hoidossa | Rehtori, kehittäjäopettajat5/2024 mennessä | Tiimien kehityskeskustelujen yhteydessä |
| Koko henkilökunnan yhteisen TYHY-toiminnan kehittäminen | TYHY-tiimi, rehtorijatkuvaa | Työhyvinvointikyselyn yhteydessä |

**Muita esi- ja perusopetuksen kehittämiskohteita**

|  |
| --- |
| **Tavoitteet** |
| Koulun toimintakulttuuri luo pedagogisen jatkumon rakentaen lapsilähtöisen oppimispolun jokaiselle lapselle. Koulun tavoitteena on positiivisen kasvatuksen vahvistaminen sekä monipuolisten, toiminnallisten ja osallisuutta lisäävien työtapojen kehittäminen.Koulussa valmistaudutaan yhtenäiskouluksi muuttumiseen ja uuden koulurakennuksen (Halkokarin monitoimitalohanke) suunnitteluun. |
| **Toimenpiteet** | **Vastuu toimenpanosta ja aikataulu** | **Seuranta / arviointi** |
| Kaupungin poissaoloihin puuttumisen mallin käyttöönotto | Rehtori, erityisopettajat, sivistystoimilv 23-24 mennessä | Mallin käyttöönotto |
| Vanhempainiltojen kehittäminen huoltajien toiveet huomioiden | Opettajatjatkuvaa | Koulun toiminnan arvioinnin yhteydessä |
| Yhdenvertaisuuden mahdollisten haasteiden kartoittaminen ja niiden ratkaiseminen | Rehtori, globaalikasva-tuksen vastuuopettaja5/2024 mennessä | Koulun toiminnan arvioinnin yhteydessä |
| Koulun tulevan väistötila-ajan järjestelyiden suunnittelu ja toteutus yhdessä henkilöstön kanssa | Rehtori, opettajatjatkuvaa | Toteutunut suunnitelma |
| Uuden monitoimitalon suunnitteluun osallistuminen ja pedagogisen suunnitelman päivittäminen osallistaen eri sidosryhmiä | Opettajat, ohjaajat, oppilaat, huoltajatjatkuvaa | Toteutunut suunnitelma |